FSMART รายได้การขายสินค้า-ค่าโฆษณาพุ่ง ดันกำไร Q3 โตเป็นเท่าตัว!
FSMART รายได้การขายสินค้า-ค่าโฆษณาพุ่ง ดันกำไร Q3/58 โตเป็นเท่าตัว มาที่ 70.65 ลบ. จากปีก่อนที่มีกำไร 35.14 ลบ. ขณะที่ช่วง 9 เดือนแรกมีกำไร 194.71 ลบ. เพิ่มขึ้น 94% จากเมื่อปีก่อนมีกำไร 100.38 ลบ. 
11 พ.ย. 2558

บริษัท ฟอร์ท สมาร์ท เซอร์วิส จำกัด (มหาชน) หรือ FSMART รายงานผลการดำเนินงานไตรมาส 3/58 สิ้นสุดวันที่ 30 ก.ย.58 มีกำไรสุทธิ 70.65 ล้านบาท หรือมีกำไรสุทธิ 0.09 บาทต่อหุ้น เพิ่มขึ้น 101% จากช่วงเดียวกันของปีก่อนที่มีกำไรสุทธิ 35.14 ล้านบาท หรือมีกำไรสุทธิ 0.06 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ194.71 ล้านบาท หรือ 0.24 บาทต่อหุ้น เพิ่มขึ้น 94% จากช่วงเดียวกันของปีก่อนที่มีกำไรสุทธิ 100.38 ล้านบาท หรือ 0.17 บาทต่อหุ้น
ทั้งนี้ผลการดำเนินงานดังกล่าวที่เพิ่มขึ้น เนื่องจากรายได้จากการขายสินค้า และรายได้ค่าโฆษณาเพิ่มขึ้น